

REPUBLIKA HRVATSKA

ZADARSKA ŽUPANIJA

OPĆINA STARIGRAD

**Općinsko vijeće**

KLASA: 325-04/17-01/01

URBROJ: 2198/09-1-17-1

U Starigrad Paklenici, 2. ožujka 2017. godine

Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj: 33/01., 129/05., 109/07., 125/08., 36/09., 150/11., 144/12 i 19/13-pročišćeni tekst) te članka 31. Statuta Općine Starigrad (»Službeni glasnik Zadarske županije« broj 04/13, 07/13 i 11/13), Općinsko vijeće Općine Starigrad, na 24. sjednici održanoj 2. ožujka 2017. godine, donijelo je

**ODLUKU O**

**IMENOVANJU KRAJNJEG KORISINIKA BUDUĆIH SUSTAVA**

**ODVODNJE I PROČIŠĆAVANJA**

**Članak 1.**

Grad Benkovac, Grad Obrovac, Općina Jasenice, Općina Novigrad, Općina Starigrad, Općina Ražanac i Općina Posedarje pokrenuli su zajedničku inicijativu prema Hrvatskim vodama, a sve u svrhu zaštite Novigradskog i Karinskog mora i Velebitskog kanala.

**Članak 2.**

Radi realizacije izrade Studije koncepcijskog rješenja sakupljanja, odvodnje i pročišćavanja otpadnih voda naselja koja gravitiraju Novigradskom i Karinskom moru, te Velebitskom kanalu, a koja se predviđa u Planu upravljanja vodama za 2017. g. (Hrvatske vode), kao krajnjeg korisnika budućih sustava odvodnje i pročišćavanja imenuje se Odvodnja d.o.o. Zadar.

Navedena Studija bit će podloga za izradu projektne i studijske dokumentacije neophodne za kandidiranja ove aglomeracije na fondove Europske unije.

**Članak 3**.

Ovlašćuje se Općinski načelnik za provođenje ove Odluke.

**Članak 4.**

Ova Odluka stupa na snagu danom donošenja, a objavit će se u službenom glasniku Zadarske županije.

Predsjednik

Jure Tomić, dipl. oec.